Valik sündmusi, daatumeid ja raadiokanali ajalugu.
Järgmisena mängib:
10.07
00:13
26.11.2019
Viiuldaja Nicola Benedetti salvestas juulis ilmunud albumile talle pühendatud teosed. Kõlavad ameerika džässtrompetisti ja helilooja Wynton Marsalise viiulikontsert ning tantsusüit sooloviiulile. Philadelphia orkestrit juhatab rumeenia dirigent Cristian Măcelaru.
USA-s sündinud džässtrompetist ja helilooja Wynton Marsalis sulatab oma muusikas kokku klassikalise ja džässmuusika. Nicola Benedetti on öelnud, et Marsalisega töötamine oli sügavalt õpetlik ning üks neist kogemustest, mis jääb talle elu lõpuni meelde. Läbi muusika tutvus viiuldaja Wyntony kompositsiooniliste, filosoofiliste ja kultuuriliste vaadetega elule.
Benedettile pühendatud viiulikontsert on Marsalise sõnul saanud inspiratsiooni viiuldaja elust, kontserdireisidest erinevatesse riikidesse ning muusiku virtuooslikust maagiast.
2019. aasta juulis välja antud heliplaat on viiuldaja kümnes album, mis ilmunud Decca plaadimärgi alt.
Stuudios tutvustab albumit Eesti Muusika- ja Teatriakadeemia muusikateaduse tudeng Anna-Sophia Sevagin.
Valik sündmusi, daatumeid ja raadiokanali ajalugu.
Rahvusarhiiv alustab virtuaalsete uurijatundidega internetis; kiirülevaade eelmise aasta kaunimatest raamatutest; Juhan Viidingu mälestus 1954. aastast. Saatejuht on Kaisa Jõhvik.